มัสยิดกิตชาวะฮ์

มัสยิดกิตชาวะฮ์ (อาหรับ: جامع كتشاوة) เป็นมัสยิดในนครแอลเจียร์ เมืองหลวงของประเทศแอลจีเรีย สร้างเสร็จในคริสต์ศตวรรษที่ 17 ในสมัยออตโตมัน มัสยิดนี้ตั้งอยู่ที่ตีนของก็อศบะฮ์แห่งแอลเจียร์ แหล่งมรดกโลกของยูเนสโก การก่อสร้างอาคารนี้ถือเป็นจุดสนใจสำคัญทั้งในด้านโลจิสติกส์และเชิงสัญลักษณ์ของเมืองแอลเจียร์ก่อนยุคอาณานิคม มัสยิดแห่งนี้มีชื่อเสียงในด้านการผสมผสานสถาปัตยกรรมมัวร์และไบแซนไทน์ที่เป็นเอกลักษณ์ เฮย์เรดดิน บาร์บารอสซาสร้างมัสยิดนี้ขึ้นใน ฮ.ศ. 1020 (ค.ศ. 1611/1612) ต่อมาใน ค.ศ. 1831 ชาวมุสลิมถูกขับไล่ออกไปภายใต้การปกครองของฝรั่งเศส และโครงสร้างนี้ถูกดัดแปลงเป็นอาสนวิหารโรมันคาทอลิกใน ค.ศ. 1832 แล้วเปลี่ยนชื่อเป็น อาสนวิหารแซ็ง-ฟีลิป (ฝรั่งเศส: Cathédrale Saint-Philippe) ซึ่งคงอยู่จนถึง ค.ศ. 1962 มัสยิด-โบสถ์เดิมถูกรื้อถอนระหว่าง ค.ศ. 1845 ถึง 1860 และมีการสร้างอาสนวิหารใหม่ขึ้น หลังแอลจีเรียได้รับเอกราชใน ค.ศ. 1962 โครงสร้างนี้ก็ถูกดัดแปลงกลับมาเป็นมัสยิดอีกครั้ง แม้จะมีการเปลี่ยนแปลงเหล่านี้ มัสยิดก็ยังคงรักษาความงดงามดั้งเดิมไว้ และเป็นหนึ่งในสถานที่ท่องเที่ยวสำคัญของแอลเจียร์ ภาพ อ้างอิง อ่านเพิ่ม Dokali, Rachid (1974). Les mosquées de la période turque à Alger (ภาษาฝรั่งเศส). Algiers: SNED. Ghoche, Ralph (2020). "Erasing the Ketchaoua Mosque: Catholicism, assimilation, and civic identity in France and Algeria". ใน Coslett, Daniel E. (บ.ก.). Neocolonialism and Built Heritage: Echoes of Empire in Africa, Asia, and Europe (ภาษาอังกฤษ). Routledge. pp. 87–105. ISBN 978-0-429-76951-1. Klein, Henri (2003). Feuillets d’El Djazair (ภาษาฝรั่งเศส). Vol. I et II. Alger: Edition du Tell. แหล่งข้อมูลอื่น วิกิมีเดียคอมมอนส์มีสื่อเกี่ยวกับ Ketchaoua Mosque